Diari Oficial de la Generalitat Valenciana


Sumari del DOGV 5786, del 17-06-2008 (2008/6656)

Assumpte civil 000192/2006. Notificació de la sentència a Florin Emil Zbarcea.
------------------------------------------------------------------------------

### Dades del document

Número de DOGV
:   5786

Data del DOGV
:   17-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/6656


Data del document
:   15-05-2008

Organisme emissor
:   Jutjat de Primera Instància Número 4 de Vinaròs

Tipus de document
:   Edicte

Descriptors 

:   * sistema judicial

Assumpte civil 000192/2006. Notificació de la sentència a Florin Emil Zbarcea. [2008/6656]  
Judici: divorci contenciós 000192/2006.  
Part demandant: Adelina Popa.  
Part demandada: Florin Emil Zbarcea.  
En el judici referit s'ha acordat publicar la sentència que, literalment, és com es diu:  
Sentència número 37/08  
Vinaròs, 2 de maig de 2008  
María Teresa Mingot Felip, jutgessa del Jutjat de Primera Instància i Instrucció número 4 de Vinaròs, ha vist les actuacions de divorci contenciós que se segueixen amb el número 192/06, en què han sigut parts: com a demandant, Adelina Popa, i com a demandat, Florin Emil Zbarcea, amb la intervenció del ministeri fiscal.  
Dispose  
1. Declare la dissolució per divorci del matrimoni format per Adelina Popa i Florin Emil Zbarcea, amb les conseqüències que se'n deriven necessàriament respecte del règim econòmic matrimonial i tots altres efectes que es produïsquen per ministeri de la llei.  
2. Atorgar la guarda i custòdia de la filla menor, Denisa Andreea, a la mare, mantenint compartida la pàtria potestat amb el pare.  
3. Fixar a favor del pare un règim de visites, llevat d'un acord millor entre els progenitors, consistent en:  
Dissabtes des de les 15.00 hores fins a les 19.00 hores; els lliurament i les recollides de la menor tindran lloc al domicili d'esta i seran efectuats pel pare o per la persona que este designe amb este efecte, designació que haurà de ser comunicada a la mare; tot això sempre que no contradiga una altra resolució o mesura de protecció ulteriorment dictada, i en este cas prevaldrà el que disposa esta última.  
4. Quantificar la pensió d'aliments a favor de Denisa Andreea i a càrrec del seu pare en 150 euros mensuals, que el demandat haurà d'ingressar en els primers cinc dies de cada mes en el compte que la demandant designe, revisables anualment d'acord amb les variacions que experimente l'IPC.  
No es fa pronunciament exprés en costes.  
Notifiqueu la present sentència a les parts, fent-los saber que no hi és ferma i que poden impugnar-la per mitjà d'un recurs d'apel·lació davant de l'Audiència Provincial, que es prepararà per mitjà d'un escrit que caldrà presentar en este Jutjat, en el termini de cinc dies hàbils comptadors des de l'endemà de la notificació.  
Una vegada siga ferma la present sentència, o el seu pronunciament respecte del matrimoni, que es complisca el que disposa l'article 755 de la Llei d'Enjudiciament Civil.  
Esta és la meua sentència, de què es durà una testimoniança a les actuacions corresponents, que definitivament jutjant en primera instància, pronuncie, mane i firme jo, María Teresa Mingot Felip, jutgessa del Jutjat de Primera Instància i Instrucció número 4 de Vinaròs i partit.  
Publicació. Ha sigut publicada la sentència anterior en el mateix dia de la seua data per la jutgessa que la subscriu, en audiència pública, estant-hi present jo, el secretari, que en done fe.»  
Atés que es desconeix l'actual domicili o residència de la part demandada, mitjançant la provisió de 15 de maig de 2008 la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de publicar la sentència.  
Vinaròs, 15 de maig de 2008.- El secretari judicial: Juan Antonio Elipe Songel.